Asid peroksimonosulfurik

Asid peroksimonosulfurik, (H2SO5), juga dikenali sebagai asid persulfurik, asid peroksisulfurik, or asid Caro, berbentuk cecair pada suhu bilik.  Pada asid ini, pusat S(VI) mengadaptasikan sifat geometrinya yang tetrahedron; kesambungannya ditunjukkan oleh formula HO-O-S(O)2-OH. Ia merupakan salah satu pengantioksida yang paling kuat yang diketahui (E0 +2.51 V) dan merupakan bahan yang sangat mudah meletup.

H2SO5 kekadang dikelirukan dengan H2S2O8, juga dikenali sebagai asid peroksidisulfurik.  Asid disulfurik, sesuatu bahan yang digunakan lebih luas dalam bentuk garam alkali logamnya, mempunyai struktur dalam bentuk HO-S(O)2-O-O-S(O)2-OH.

Sejarah
H2SO5 diterangkan buat pertama kalinya pada tahun 1898 oleh Heinrich Caro, seseorang yang menamakannya.

Sintesis dan penghasilan
Penyediaan dalam makmal secara berskala bagi asid Caro ini melibatkan gabungan asid klorosulfurik dan hidrogen peroksida.

H2O2 + ClSO2OH     H2SO5  + HCl

Penghasilan berskala besar bagi asid Caro biasanya dilakukan secara bertapak, disebabkan oleh ketidakstabilannya.  Berdasarkan paten Martin, asid Caro dihasilkan dengan tindak balas asid sulfurik >85% dan hidrogen peroksida <50% ("larutan Piranha").

H2O2 + H2SO4     H2SO5 + H2O

Kegunaan dalam industri
H2SO5 telah digunakan untuk pelbagai aplikasi pembasmi kuman dan pembersihan, seperti, rawatan kolam renang dan pembersihan gigi palsu.  Garam alkali logam bagi H2SO5 menunjukkan keberhasilan dalam pelunturan lignin kayu balak.

Garam ammonium, sodium, dan kalium H2SO5 digunakan dalam industri pembuatan plastik dalam bentuk pempolimeran, penghasilan pemula, bahan punaran, agen nyahsaiz, pembaik tanah kimia, dan juga pelunturan warna dan penyahbauan minyak.

Kalium peroksimonosulfat, KHSO5, merupakan garam berasid kalium untuk asid peroksimonosulfurik. Ia digunakan secara meluas sebagai ejen pengoksidaan.

Bahaya
Asid Caro yang tulin adalah mudah meletup. Letupan telah dilaporkan di Brown University dan Sun Oil. Beserta dengan semua agen pengoksidaan yang kuat, asid peroksisulfurik hendaklah dijauhkan daripada sebatian organik seperti eter dan keton oleh kerana keupayaannya untuk memperoxidakan bahan tersebut, dan menghasilkan molekul yang sangat tidak stabil seperti aseton peroksida.

Lihat juga
 Asid peroksidisulfurik

Rujukan

Pautan luar